  Майя Бывальцева 1-тӥ куартолэзе, кӧснуналэ, Удмуртиын Уйпал Атлантикаысь циклонлэн кужымез шӧдӥськоз. Дырын-дырын зороз, нуназе тӧл секундскын 15-20 метрозь кужмояса пельтоз. Уйин +2…+7, нуназе +9…+15 градус возиськоз. Со сярысь улосвыл  пресс-службаез ивортӥз. 2-тӥ куартолэзе, арнянуналэ, потон уе элькунлэн бадӟым люкетаз озь ик зороз, нуназе зор усьыны кулэ ӧвӧл. Уй ӵоже тӧл лапкомоз. Температура шӧдскымон уз воштӥськы. 3-тӥ куартолэзе, вордӥськонэ, нуназе бере Удмуртие нош ик циклон лыктоз но зор вуттоз.Уйин 0…+5, нуназе +8…+13 градус луоз. 4-тӥ куартолэзе, пуксёнэ, температура ӝутскыны кутскоз. Уйин +3…+8 градус возиськоз. Нуназе уйпал ёросъёсын +9…+11, лымшор ёросъёсын +15…+20 градусозь вуоз. Тӧл нош ик кужмоялоз, интыосын секундскын 15-18 метрозь пельтоз. Тросаз ёросъёсын зороз. Оштолэзьлэн берпуметӥ нуналаз Удмуртиын дырын-дырын зороз. Уйин -3…+2, нуназе +8…+13 градус возиськоз Тегъёс: Ижкар Гидрометцентр Удмуртия куазь тулыс тл зор  